I nderuar Z. \*\*\*\*\*\*,

Në vijim të komunikimit elektronik, lidhur me kriterin e vjetërsisë në punë, si një ndër kriteret kumulative që duhet të plotësojë aplikanti që shpreh vullnetin për të kandiduar për magjistrat, ju bëj me dije se Shkolla e Magjistraturës pranon aplikantë të cilët kanë tre vjet përvojë profesionale aktive me kohë të plotë si jurist, pas diplomimit në ciklin e plotë të studimeve universitare, në sistemin gjyqësor ose të prokurorisë, në administratën publike, profesionet e lira ligjore, mësimdhënie në fakultetet e drejtësisë, ose në çdo pozicion tjetër të barazvlefshëm me to, në sektorin privat ose organizatat ndërkombëtare.

Sa më sipër, përllogaritjen e kriterit të tre viteve vjetërsi në punë, duhet t’a përllogarisni mbas përfundimit të ciklit të plotë të studimeve (Bachelor+Master i Shkencave), sikundër neni 10, pika 4, gërma “f” e Rregullores së Brendshme të Shkollës së Magjistraturës parashikon.

Duke Ju falënderuar për mirëkuptimin,

Erik VEIZI

Koordinator për të Drejtën e Informimit, Shkolla e Magjistraturës